*A határozati javaslat elfogadásához*

***egyszerű*** *többség szükséges,*

*a rendelet tervezet elfogadásához*

***az Mötv.50. §-a alapján minősített*** *többség szükséges,*

*az előterjesztés* ***nyilvános ülésen tárgyalható****!*

*140. számú előterjesztés*

Bátaszék Város Önkormányzat Képviselő-testületének 2021. június 30-án

16,00 órakor megtartandó ülésére

A helyi gyermekvédelmi ellátásokról szóló önkormányzati rendelet módosítása

|  |
| --- |
| **Előterjesztő:** Dr. Bozsolik Róbert polgármester  **Készítette**: Kondriczné dr. Varga Erzsébet jegyző    **Törvényességi ellenőrzést végezte:** dr. Firle Anna aljegyző  **Tárgyalja:**  valamennyi bizottság |

**Tisztelt Képviselő- testület!**

A Tolna Megyei Kormányhivatal 2021. május 31. napján kelt TOB/22/493-1/2021. számú törvényességi felhívással élt Bátaszék Város Önkormányzata Képviselő- testületének 2/2010. (II. 01.) KT rendeletével (a továbbiakban: rendelet) kapcsolatban.

A törvényességi felhívás a rendeletben előforduló hibákat 13 pontban taglalta, melynek utolsó pontjában a jogalkotásra és jogszabályszerkesztésre vonatkozó észrevételek szerepelnek. Eszerint a rendelet bevezető része és az egészének a tagolása nem felel meg a jogszabályszerkesztésről szóló 61/2009. (XII. 14.) IMR rendelet előírásainak. Ennek okán javasoljuk a teljes rendelet hatályon kívül helyezésével egyidejűleg a felhívásban szereplő észrevételeknek megfelelően megszövegezett új rendelet megalkotását.

**A felhívásban szereplő észrevételek és az azoknak megfelelő újra szabályozások a következők:**

1.1. a rendelet hatálya nem felel meg a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) § (1) bekezdés a) pontjának- a rendelet tervezet 1. § (1) bekezdése kiegészítésre került

1.2. a hatály kiterjesztése szükséges azon társulások önkormányzatainak közigazgatási területére, melyeknek Bátaszék a székhely települése a társulásban ellátott feladatok tekintetében – a rendelet tervezet 1. § (2) bekezdése beiktatja az erre vonatkozó rendelkezést

2. a rendelet zeneiskolai támogatásra vonatkozó szabályozásában a bátaszéki iskola régi elnevezése szerepel – a rendelet tervezet 7. § (1) bekezdés a) pontja tartalmazza az intézmények helyes elnevezését

3. a rendelet anyaszállón történő tartózkodás napidíjának átvállalására vonatkozó rendelkezésében a hivatal kifejezés pontosítása szükséges – a rendelet tervezet 8. § (3) bekezdésében az intézmény megjelölése pontosításra került

4. a rendelet jogosulatlanul igénybevett pénzbeli ellátás megtérítésére vonatkozó rendelkezése nem mutat összhangot a Gyvt. 133. (5) bekezdésével – a rendelet tervezet 9. § (2) bekezdése a Gyvt. hivatkozott rendelkezése alapján kiegészítésre került

5. a gyermekek napközbeni ellátásának formái a Gyvt.-ben megváltoztak, az óvodai és az iskolai napközi már nem tartoznak az ellátási formák közé – a rendelet tervezet 10. § b) pontjából a nevezett rész törlése megtörtént

6. a rendelet 11. § (1) bekezdésének jogtechnikai korrigálása – a rendelet tervezet 11. § (1) bekezdésből a megjelölt szöveg törlésre került

7. a rendelet 12. § (3) bekezdéséből a jegyző és a járási gyámhivatal szöveg törlése javasolt – a rendelet tervezetben a törlés megtörtént

8. a rendelet 12. § (4) bekezdésének tagolása nem megfelelő, a jogszabályi hivatkozás pontosításra szorul és a Gondozási Központ fenntartója nem az önkormányzat, így a megfogalmazást javítani szükséges – a rendelet tervezetben a helyes tagolás és a jogszabályi hivatkozás pontosítása megtörtént, a fenntartó helytelen megjelölése törlésre került.

9. a rendelet gyermekek napközbeni ellátására és a bölcsődei ellátásra vonatkozó szabályozásának teljes felülvizsgálata szükséges a tekintetben, hogy a rendelet megszövegezése más jogszabállyal azonos tartalmú ne legyen, azt ne ismételje - a rendelet tervezet 13. §-a újra szövegezésre került nevezett elvárásnak megfelelően

10. a rendelet 17. § (4) bekezdésében a Gyvt. 148. § (5) bekezdésére történő hivatkozás helytelen – a rendelet tervezetben a 15. § (3) bekezdés tartalmazza a helyes hivatkozást (Gyvt. 21/B. §)

11. a rendelet gyermekétkeztetési térítési díjak megfizetésére vonatkozó kedvezmények megállapításának szabályozása nem mutat összhangot a Gyvt. rendelkezéseivel – a 16. § (2) bekezdése az egyéni rászorultság esetkörét a Gyvt. előírásainak megfelelően szabályozza

12. a rendeletben a gyermekétkeztetés térítési díjhátralékának elengedésére vonatkozó szabályozás nincs összhangban a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet 16. §-ával, mely a hátralék behajtására vagy a behajthatatlan hátralék törlésére ad felhatalmazást – ennek megfelelően a rendelet 18/A. §-a törlésre került, így a rendelet tervezet nem tartalmazza.

Fentiek alapján javasolom a határozati javaslat elfogadásával a törvényességi felhívás elfogadását, valamint az előterjesztés mellékletét képező rendelet tervezet megalkotását.

**H a t á r o z a t i j a v a s l a t :**

**a TOB/22/493-1/2021. számú törvényességi felhívás elfogadására**

Bátaszék Város Önkormányzatának Képviselő-testülete Magyarország helyi önkormányzatairól szóló 2011. évi CLXXXIX. törvény 134. §-ának (1) bekezdésében foglaltakra figyelemmel a Tolna Megyei Kormányhivatal TOB/22/493-1/2021. számú törvényességi felhívásával – melyet a helyi gyermekvédelmi ellátásokról szóló 2/2010. (II. 1.) önkormányzati rendelettel kapcsolatban tett – egyetért, azt elfogadja.

*Határidő:* 2021. július 15.

*Felelős*: Kondriczné dr. Varga Erzsébet

(a határozat megküldéséért)

*Határozatról értesül*: TM-i Kormányhivatal, Szekszárd

irattár

**Indokolás a …/2021. (..) önkormányzati rendelethez**

**Általános indokolás:**

A rendelet megalkotásának szükségességét a Tolna Megyei Kormányhivatal TOB/22/493-1/2021. számú törvényességi felhívása indokolja.

**Részletes indokolás:**

1. §-hoz**:** a rendelt hatálya

2. §-hoz: értelmező rendelkezések

3. §-hoz: a pénzbeli és természetbeni ellátások típusai

4. §-hoz: védőoltáshoz nyújtandó támogatások típusai

5. §-hoz: az agyhártyagyulladás elleni védőoltáshoz nyújtandó támogatás jogosultsági feltételei

6. §-hoz: a rotavírus elleni védőoltáshoz nyújtandó támogatás jogosultsági feltételei

7. §-hoz: zeneiskolai támogatás szabályozása

8. §-hoz: anyaszállón történő tartózkodás napidíjának átvállalására vonatkozó rendelkezések

9. §-hoz: jogosulatlanul igénybevett pénzbeli ellátás megtérítésének szabályai

10.-11. §-hoz: gyermekjóléti alapellátások típusai

12. §-hoz: gyermekjóléti szolgáltatás szabályozása

13. §-hoz: a gyermekek napközbeni ellátására vonatkozó rendelkezések

14. §-hoz: a gyermekek átmeneti gondozásának szabályozása

15.-16. §-hoz: térítési díjakra vonatkozó rendelkezések

17. §-hoz: hatályba léptető rendelkezés.

18. §-hoz: a korábbi rendeletet hatályon kívül helyező rendelkezés.

***HATÁSVIZSGÁLAT***

**a helyi gyermekvédelmi ellátásokról szóló 2/2010.(II.01.) önkormányzati rendelet módosításáról szóló rendelet-tervezethez**

**Társadalmi hatása:** nincs

**Gazdasági hatása:** nincs

**Költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** a kormányhivatal törvényességi felhívása

**A jogalkotás elmaradásának következményei:** a kormányhivatal egyéb törvényességi felügyeleti eszközzel élhet

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**Véleményeztetés:** valamennyi bizottság véleményezi